CELEX: 62019TN0834
Language: hr
Date: 2019-12-05 00:00:00
Title: predmet T-834/19: Tužba podnesena 5. prosinca 2019. – e*Message Wireless Information Services protiv EUIPO-a – Apple (e*message)

10.2.2020   
            
            
               HR
            
            
               Službeni list Europske unije
            
            
               C 45/86
            
         
      Tužba podnesena 5. prosinca 2019. – e*Message Wireless Information Services protiv EUIPO-a – Apple (e*message)
      (predmet T-834/19)
      (2020/C 45/72)
      Jezik na kojem je tužba podnesena: njemački
      
         Stranke
      
      
         Tužitelj: e*Message Wireless Information Services GmbH (Berlin, Njemačka) (zastupnik: A. Hotz, odvjetnik)
      
         Tuženik: Ured Europske unije za intelektualno vlasništvo (EUIPO)
      
         Druga stranka pred žalbenim vijećem: Apple Inc. (Cupertino, Kalifornija, Sjedinjene Američke Države)
      
         Podaci o postupku pred EUIPO-om
      
      
         Nositelj spornog žiga: tužitelj
      
         Predmetni sporni žig: figurativni žig Europske unije e*message u žuto-narančastoj i crnoj boji – prijava za registraciju br. 1 548 619
      
         Postupak pred EUIPO-om: postupak proglašavanja žiga ništavim
      
         Pobijana odluka: odluka petog žalbenog vijeća EUIPO-a od 10. rujna 2019. u predmetu R 2454/2018-5
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijanu odluku;
               
            
                  —
               
               
                  poništi odluku Odjela za poništaje EUIPO-a br. 13 800 C od 25. listopada 2018.;
               
            
                  —
               
               
                  odbije zahtjev za proglašavanje ništavim žiga Europske unije br. 1 548 619 od 22. rujna 2016.;
               
            
                  —
               
               
                  naloži EUIPO-u i intervenijentu, u slučaju da intervenira u postupku, snošenje troškova.
               
            
         Tužbeni razlozi
      
      
                  —
               
               
                  povreda članka 59. stavka 1. točke (a) u vezi s člankom 7. Uredbe (EU) 2017/1001 Europskog parlamenta i Vijeća i članka 2. prve rečenice UEU-a u vezi s člankom 1. stavkom 2. UFEU-a (načelo vladavine prava i načelo zakonitosti);
               
            
                  —
               
               
                  povreda članka 59. stavka 1. točke (a) u vezi s člankom 7. stavkom 1. točkama (b) i (c) Uredbe (EU) 2017/1001 Europskog parlamenta i Vijeća zbog pogrešne primjene trenutačnog tumačenja odredbe članka 7. stavka 1. točaka (b) i (c) Uredbe (EU) 2017/1001 Europskog parlamenta i Vijeća na trenutak podnošenja prijave za registraciju pobijanog žiga Europske unije i nedostatka utvrđenja u pogledu tumačenja odredbe članka 7. stavka 1. točaka (b) i (c) Uredbe Vijeća (EZ) 207/2009 u trenutku prijave za registraciju;
               
            
                  —
               
               
                  povreda članka 59. stavka 1. točke (a) u vezi s člankom 7. stavkom 1. točkom (c) i članka 64. stavka 5. Uredbe (EU) 2017/1001 Europskog parlamenta i Vijeća zbog nedostatka činjeničnih utvrđenja o uobičajenom shvaćanju trenutka prijave za registraciju i zbog preniskih zahtjeva za dokazivanje i utvrđivanje apsolutne prepreke za zaštitu u trenutku prijave za registraciju u slučaju davno provedenog postupka za registraciju;
               
            
                  —
               
               
                  povreda članka 59. stavka 1. točke (a) u vezi s člankom 7. stavkom 1. točkom (c) Uredbe (EU) 2017/1001 Europskog parlamenta i Vijeća zbog pogrešne ocjene figurativnih elemenata pobijanog žiga Europske unije i nedostatka činjeničnih utvrđenja u trenutku prijave za registraciju;
               
            
                  —
               
               
                  povreda članka 59. stavka 1. točke (a) u vezi s člankom 7. stavkom 1. točkom (b) Uredbe (EU) 2017/1001 Europskog parlamenta i Vijeća zbog pogrešne ocjene razlikovnog karaktera i nedostatka činjeničnih utvrđenja u trenutku prijave za registraciju;
               
            
                  —
               
               
                  povreda članka 17. Povelje Europske unije o temeljnim pravima, članka 1. Protokola br. 1. uz EKLJP u vezi s člankom 6. stavcima 1. do 3. UEU-a i člankom 2. stavka 1. UFEU-a i povreda općeg načela zaštite legitimnih očekivanja i pravne sigurnosti (članak 2. prva rečenica UEU-a) zbog pogrešnog ukidanja povoljnog, zakonitog upravnog akta;
               
            
                  —
               
               
                  povreda članka 17. Povelje Europske unije o temeljnim pravima, članka 1. Protokola br. 1. uz EKLJP u vezi s člankom 6. stavcima 1. do 3. UEU-a i člankom 2. stavka 1. UFEU-a i povreda općeg načela zaštite legitimnih očekivanja i pravne sigurnosti (članak 2. prva rečenica UEU-a) zbog pogrešnog poništenja povoljnog, zakonitog upravnog akta.